b'\n_START_ARTICLE_\nKnygotyra (\xc5\xbeurnalas)\n_START_PARAGRAPH_\nKnygotyra\xc2\xa0\xe2\x80\x93 \xc5\xbeurnalo tipo t\xc4\x99stinis mokslinis leidinys, einantis nuo 1961\xc2\xa0m. Vilniuje, Saul\xc4\x97tekio al. 9, I r\xc5\xabmai, 503 kab.\n_START_SECTION_\nIstorija\n_START_PARAGRAPH_\n1961\xe2\x80\x931969\xc2\xa0m. vadinosi \xe2\x80\x9eBibliotekininkyst\xc4\x97s ir bibliografijos klausimai\xe2\x80\x9c. Priklaus\xc4\x97 Lietuvos Respublikos auk\xc5\xa1t\xc5\xb3j\xc5\xb3 mokykl\xc5\xb3 mokslo darb\xc5\xb3 serijai. Leid\xc5\xbeia Vilniaus universiteto leidykla ir Vilniaus universiteto Komunikacijos fakultetas. Tira\xc5\xbeas 1000\xe2\x80\x932200 egz., 1996\xc2\xa0m.\xc2\xa0\xe2\x80\x93 500 egz. 2010\xc2\xa0m. i\xc5\xa1\xc4\x97jo 55 tomas. _NEWLINE_Redaguoja tarptautinis redaktori\xc5\xb3 kolektyvas, sudarytas i\xc5\xa1 mokslinink\xc5\xb3, atstovaujan\xc4\x8di\xc5\xb3 Estijai, Latvijai, Lenkijai, Rusijai, Suomijai, Vokietijai ir Lietuvai, siekian\xc4\x8di\xc5\xb3 leidin\xc4\xaf priartinti prie pasaulinio lygio. Leidinys apr\xc4\x97pia knygos istoriografij\xc4\x85, \xc5\xa1altiniotyr\xc4\x85, knygotyros teorij\xc4\x85 ir metodologij\xc4\x85, knygos men\xc4\x85, bibliografij\xc4\x85, kai kuriuos tarpdisciplininius dalykus, fiksuoja mokslo ir studij\xc5\xb3 kronik\xc4\x85, mokslo mokykl\xc5\xb3 ir mokslinink\xc5\xb3 ry\xc5\xa1ius. Jo tyrimo objektas yra ir modernioji skaitmenin\xc4\x97 knyga.'